Groot pryse vir Comrades-wennersVanjaar se Comrades-wenners wen groot prysgeld maar dit is veral David Gatebe wat groot rede het om te glimlag nadat hy die 91ste aflewering van die marathon in ŉ rekordtyd gewen het. Gatebe se rekordtyd was 05:18:12. Ludwick Mamabolo was tweede oor die wenstreep met ŉ tyd van 05:23:56. Bongmusa Mthembu was derde met ŉ tyd van 5:26:38. In die vrouewedloop was Charne Bosman eerste met ŉ tyd van 06:25:55. Caroline Wöstmann was tweede met ŉ tyd van 6:30:44. Kajsa Berg van Swede was derde met ŉ tyd van 06:39:04. Die mans- en vrouewenner kry elkeen R400 000 terwyl die Suid-Afrikaanse man en vrou wat eerste die wenstreep oorgesteek het R190 000 verdien. Fikile Mbalula, minister van sport, het vroeër bekend gemaak dat Suid-Afrikaners wat wen met ŉ verdere R100 000 beloon sal word. Gatebe kry intussen ook ŉ verdere R400 000 omdat hy die rekord verbeter het. Mbalula het ook bekendgemaak dat Gatebe om dié rede R150 000 sal kry in plaas van R100 000. Gatebe stap dus weg met R1 140 000 terwyl Bosman R690 000 ryker is.